ფრესნოს წმინდა სამების ეკლესია
ფრესნოს წმინდა სამების ეკლესია (სომხ. Սուրբ Երրորդութիւն եկեղեցի) — სომხური სამოციქულო ეკლესია ფრესნოში, კალიფორნია. აშენდა 1914 წელს. იგი სომხური ეკლესიის ტრადიციული არქიტექტურის ტიპის პირველი ეკლესიაა ამერიკის შეერთებულ შტატებში. წმინდა სამების ეკლესია ყველაზე ძველია დასავლეთ ამერიკის შეერთებულ შტატებში მდებარე სომხურ ეკლესიებს შორის. 1986 წლის 31 ივლისს, იგი აშშ-ის ისტორიული ადგილების ეროვნულ სიას დაემატა.